Druga izhodišča za pogovor in Sveto pismo

* Ali kdaj bereš horoskop? Ali mu verjameš?
* V čem ti lahko pri tem pomaga horoskop, jasnovidci, napovedovalci …?
* Ali so se zate horoskopi/napovedi že kdaj uresničile?
* Vas zanima, kaj se bo zgodilo v prihodnosti? Zakaj?
* Zakaj te zanima usoda, prihodnost? Ti daje neko varnost?
* Ali raje razmišljaš o prihodnosti ali o sedanjosti? Zakaj?
* Razmišljaš o prihodnosti, ker ti je v sedanjosti nelagodno?
* Ali razmišljaš o sedanjosti, ker te je strah prihodnosti?
* Znaš živeti za sedanjost? Ali se zavaruješ z mislimi na prihodnost?

36 »Za tisti dan in uro pa ne ve nihče, ne angeli v nebesih ne Sin, ampak samo Oče. 37 Kakršni so bili namreč Noetovi dnevi, tako bo tudi ob prihodu Sina človekovega. 38 Kakor so namreč v tistih dneh pred potopom jedli in pili, se ženili in se možile do dne, ko je šel Noe v ladjo, 39 in niso spoznali, dokler ni prišel potop in vseh odnesel, tako bo tudi ob prihodu Sina človekovega. 40 Takrat bosta dva na polju: eden bo sprejet, drugi puščen. 41 Dve bosta mleli na kamnu: ena bo sprejeta, druga puščena. 42 Bodite torej budni, ker ne veste, katerega dne pride vaš Gospod! 43 Vedite pa, da bi bil hišni gospodar buden, če bi vedel, ob kateri straži pride tat, in ne bi pustil vlomiti v svojo hišo. 44 Zato bodite tudi vi pripravljeni, kajti ob uri, ko ne pričakujete, bo prišel Sin človekov.«

 (Mr 13,32–37; Lk 17,26–30.34–36)

Nikoli ne vemo, kdaj bo našega zemeljskega življenja konec, zato je bolj smiselno, da živimo za danes, da danes poskušamo biti čim boljši, da danes izkoristimo vse danosti, ki nam jih Bog daje, da živimo za nebesa, ne za zemeljski jutri. Tudi don Bosko pravi: **»Delaj, kot da ne boš nikdar umrl in živi, kot da boš umrl še danes«**.